หน้าแรก ทิปคอมพิวเตอร์
บทเรียนออนไลน์ ดาวน์โหลด จาวาสคริปต์ ข่าวไอที บทความไอที เว็บไดเร็คทอรี่ เว็บบอร์ด

Online 564

เมนูหลัก

การแก้ปัญหาคอมพิวเตอร ์

การบำรุงรักษาคอมพิวเตอร์

เทคนิคการปรับแต่ง Win 98 และ Me

ครบเครื่องเรื่องโอเวอร์คล๊อค

การใช้โปรแกรมต่าง ๆ

ความรู้เรื่อง ADSL และการ Config

ทดสอบความรู้คอมพิวเตอร์ออนไลน์

ศัพท์คอมพิวเตอร์และอินเตอร์เน็ต

รวมของฟรีในอินเตอร์เน็ต

โปรโมทเว็บไซค์ให้ดังฟรี ๆ

แนะนำร้านซ่อมคอมพิวเตอร์

แนะนำสถานที่เรียนคอมราคาถูก

หาเพื่อนใหม่, หากิ๊ก MSN

ตลาดซื้อ-ขายสินค้าบีคอม

สมัครงาน,ลงประกาศรับสมัครงาน

ลงประกาศโฆษณาประชาสัมพันธ์ฟรี

ทิปคอมพิวเตอร์ (Eng V.)

รู้ลึกรู้จริง Google AdSense

ตั้งบีคอมไว้เป็นหน้าแรก

แนะนำติชมบีคอม

Hosted by

ทิปคอมพิวเตอร์

ค้นหาเว็บไซค์

อีคอมเมิร์ซ คืออะไร
??

พาณิชย์อิเล็กทรอนิกส์หรืออีคอมเมิร์ซคือ
การค้าขายผ่านทางเครือข่ายอินเตอร์เนต
อินเตอร์เนตจะเปลี่ยนวิถีทางการดำรงชีวิตของทุกคน
อินเตอร์เนต จะเปลี่ยนวิธีการศึกษาหาความรู้
อินเตอร์เนตจะเปลี่ยนวิธีการทำมาค้าขาย
อินเตอร์เนตจะเปลี่ยนวิธีการหาความสุขสนุกสนาน
อินเตอร์เนตจะเปลี่ยนทุกสิ่งทุกอย่าง
และทุกสิ่งทุกอย่างจะรวมกันเข้ามาหาอินเตอร์เนต

กล่าวกันว่าในปัจจุบันนี้ถ้าบริษัทห้างร้านใดไม่มีหน้าโฮมเพจในอินเตอร์เนตบริษัทห้างร้านนั้นก็ไม่มีตัวตน
นั่นคือไม่มีใครรู้จัก
เมื่อไม่มีใครรู้จักก็ไม่มีใครทำมาค้าขายด้วย
แล้วถ้าไม่มีใครทำมาค้าขายด้วยก็อยู่ไม่ได้ต้องล้มหายตายจากไป

ว่ากันว่าอินเตอร์เนตคือแหล่งข้อมูลข่าวสาร
และข้อมูลข่าวสารอย่างหนึ่งก็คือ
ข้อมูลเกี่ยวกับราคาสินค้า
ข้อมูลรายละเอียดเกี่ยวกับสินค้านั้นๆ
และข้อมูลเกี่ยวกับผู้ขายผู้ผลิต
ซึ่งในปัจจุบันผู้บริโภคมีทางเลือกในการที่จะซื้อสินค้ากันมากขึ้น
เช่นการเข้าไปเลือกซื้อจากในเว็บไซต์
มีการเข้าไปเปรียบเทียบราคาสินค้าก่อนที่จะซื้อ
หากจะกล่าวว่า “ข่าวสาร” คืออำนาจ
ในปัจจุบันนี้ผู้บริโภคก็ได้รับการติดอาวุธอย่างใหม่ที่มีอำนาจมากพอที่จะต่อรองกับผู้ผลิต
และผู้จำหน่ายสินค้าได้ผลดีที่สุดเท่าที่เคยมีมาและพฤติกรรมของผู้บริโภคทั่วโลกก็เปลี่ยนแปลงไปอย่างสิ้นเชิง

ในการทำอีคอมเมิร์ซนั้นไม่ใช่เพียงแค่เป็นเว็บเพจหรือช่องทางการจำหน่ายสินค้า
แต่อีคอมเมิร์ซยังมีความหมายรวมไปถึงการนำเทคโนโลยีมาใช้ในกระบวนการทางธุรกิจ
เพื่อลดค่าใช้จ่าย ลดเวลาที่ต้องสูญเสียไปโดยเปล่าประโยชน์
และยังช่วยเพิ่มประสิทธิภาพในการดำเนินธุรกิจ
รวมไปถึงการพัฒนาความสัมพันธ์ระหว่างเจ้าของกับผู้บริโภค
และผู้ค้าส่ง สำนักวิจัยไอดีซี (IDC)
ได้ประมาณรายได้ของการทำธุรกิจอีคอมเมิร์ซแบบธุรกิจต่อธุรกิจ
(B-to-B) ว่าเพิ่มขึ้นจาก 80 พันล้านเหรียญสหรัฐหรือประมาณ
3,200 พันล้านบาทในปี พ.ศ. 2542 เป็น 1
ล้านล้านเหรียญสหรัฐหรือประมาณ 40 ล้านล้านบาทในปี พ.ศ.
2546

คำจำกัดความของอีคอมเมิร์ซ

คำจำกัดความของอีคอมเมิร์ซนั้นได้มีผู้ให้นิยามไว้ต่างๆ
กันอันเนื่องมาจากมองในแง่มุมที่แตกต่างกัน
ถ้าถามอาจารย์สามคนว่าอีคอมเมิร์ซคืออะไร
ก็คงได้คำตอบสี่คำตอบ คือแต่ละคนให้คำตอบคนละคำตอบ
แล้วเมื่อมาประชุมปรึกษาหารือกันก็ตกลงกันเป็นอีกคำตอบหนึ่ง

ถ้าถามนักอินเตอร์เนตหรือที่เรียกกันว่าอินเตอร์นอต
(Internaut แบบเดียวกับ Asternaut) ก็อาจจะได้คำตอบว่า
อีคอมเมิร์ซคือระบบการซื้อขายสินค้าและบริการผ่านเครือข่ายอินเตอร์เนต
ถ้าถามนักสื่อสารก็อาจจะได้คำตอบว่า
อีคอมเมิร์ซคือการใช้ระบบสื่อสารในการส่งโฆษณา
สินค้าและบริการไปให้ลูกค้า การใช้ระบบสื่อสาร
โดยลูกค้าสั่งซื้อสินค้าและการจ่ายเงิน

ถ้าถามผู้ให้บริการก็อาจจะได้คำตอบว่า
อีคอมเมิร์ซคือการให้บริการให้บริษัทห้างร้านต่างๆ
ได้โฆษณาประชาสัมพันธ์สินค้า
ให้บริการผู้ซื้อได้ดูโฆษณาเลือกหาสินค้า
และให้บริการเจ้าของกิจการได้ลดค่าใช้จ่ายและเพิ่มความรวดเร็วในการจัดส่งสินค้าและให้บริการหลังการขายแก่ลูกค้า

ถ้าถามนักเทคโนโลยี ก็อาจจะได้คำตอบว่า
อีคอมเมิร์ซคือการนำเทคโนโลยีมาใช้ลดต้นทุนและเพิ่มประสิทธิภาพในการค้าขาย

สรุปอย่างง่ายๆ
โดยสังเขปก็อาจจะได้ความว่า อีคอมเมิร์ซ
ประกอบด้วยขั้นตอนดังต่อไปนี้

(1)
ผู้ประกอบการจัดตั้งร้านค้าหรือทำหน้าโฆษณาที่เรียกว่าโฮมเพจหรือเว็บเพจบนอินเตอร์เนต

(2)
ผู้ซื้อเข้าไปดูรายละเอียดเกี่ยวกับสินค้าในอินเตอร์เนต

(3) ผู้ซื้อติดต่อสอบถามรายละเอียดจากผู้ขาย เช่น
ของดีจริงหรือไม่ ส่งได้รวดเร็วเท่าใด มีส่วนลดหรือไม่
เป็นต้น
(4)
ผู้ซื้อสั่งสินค้าและระบุวิธีจ่ายเงิน เช่น
โดยผ่านบัตรเครดิต เป็นต้น

(5)
ธนาคารตรวจสอบว่าผู้ซื้อมีเครดิตดีพอหรือไม่และแจ้งให้ผู้ขายทราบ

(6)
ผู้ขายส่งสินค้าให้ผู้ซื้อ

(7)
ผู้ซื้ออาจจะใช้อินเตอร์เนตในการติดต่อขอบริการหลังการขายจากผู้ขาย้

ประวัติวิวัฒนาการอีคอมเมิร์ซโดยสังเขป

การค้าอิเล็กทรอนิกส์นั้นเริ่มขึ้นบนโลกครั้งแรกเมื่อปี
พ.ศ. 2513
ซึ่งได้มีการเริ่มใช้ระบบโอนเงินทางอิเล็กทรอนิกส์หรืออีเอฟที
(EFT = Electronic Fund Transfer)
แต่ในขณะนั้นมีเพียงบริษัทขนาดใหญ่และสถาบันการเงินเท่านั้นที่ใช้งานระบบโอนเงินทางอิเล็กทรอนิกส์
ต่อมาอีกไม่นานก็เกิดระบบการส่งเอกสารทางอิเล็กทรอนิกส์
หรือ อีดีไอ (EDI = Electronic Data Interchange)
ซึ่งสามารถช่วยขยายการส่งข้อมูลจากเดิมที่เป็นข้อมูลทางการเงินอย่างเดียวเป็นการส่งข้อมูลแบบอื่นเพิ่มขึ้น
เช่น การส่งข้อมูลระหว่างสถาบันการเงินกับผู้ผลิต
หรือผู้ค้าส่งกับผู้ค้าปลีก
เป็นต้น
หลังจากนั้นก็มีระบบสื่อสารรวมถึงโปรแกรมอื่นๆ
เกิดขึ้นมากมายตั้งแต่ระบบที่ใช้ในการซื้อขายหุ้นจนไปถึงระบบที่ช่วยในการสำรองที่พัก
ซึ่งเรียกได้ว่าโลกได้ก้าวเข้าสู่ยุคของการสื่อสาร
และเมื่อยุคของอินเตอร์เนตมาถึงเมื่อประมาณปี พ.ศ. 2533
จำนวนผู้ใช้อินเตอร์เนตก็เพิ่มขึ้นอย่างรวดเร็ว
การค้าอิเล็กทรอนิกส์ก็ได้เกิดขึ้น
เหตุผลที่ทำให้ระบบการค้าอิเล็กทรอนิกส์เติบโตอย่างรวดเร็วคือโปรแกรมสนับสนุนการค้าอิเล็กทรอนิกส์ที่ได้รับการพัฒนาขึ้นมามากมาย
รวมถึงระบบเครือข่ายด้วย พอมาถึงประมาณปี พ.ศ. 2537 – 2542
ก็ถือได้ว่าระบบการค้าอิเล็กทรอนิกส์หรืออีคอมเมิร์ซก็เป็นที่ยอมรับและได้รับความนิยมอย่างมากและรวดเร็ว
ซึ่งวัดได้จากการที่มีบริษัทต่างๆ
ในอเมริกาได้ให้ความสำคัญและเข้าร่วมในระบบอีคอมเมิร์ซอย่างมากมาย

ประเภทของอีคอมเมิร์ซ

มีการแบ่งประเภทอีคอมเมิร์ซกันหลายแบบ เช่น
แบ่งอีคอมเมิร์ซเป็น 5 ประเภท แบ่งอีคอมเมิร์ซเป็น 3
ประเภท แบ่งอีคอมเมิร์ซเป็น 6 ส่วน
และแบ่งอีคอมเมิร์ซตามประเภทสินค้าเป็น 2 ประเภท
เป็นต้น

อีคอมเมิร์ซ 5 ประเภท
ถ้าจะแบ่งอีคอมเมิร์ซเป็น 5
ประเภทก็ได้ดังต่อไปนี้

(1) ธุรกิจกับผู้ซื้อปลีกหรือบีทูซี (B-to-C =
Business-to-Consumer)
คือประเภทที่ผู้ซื้อปลีกใช้อินเตอร์เนตในการซื้อสินค้าจากธุรกิจที่โฆษณาอยู่ในอินเตอร์เนต

(2) ธุรกิจกับธุรกิจหรือบีทูบี (B-to-B =
Business-to-Business) คือ
ประเภทที่ธุรกิจกับธุรกิจติดต่อซื้อขายสินค้ากันผ่านอินเตอร์เนต

(3) ธุรกิจกับรัฐบาลหรือบีทูจี (B-to-G =
Business-to-Government)
คือประเภทที่ธุรกิจติดต่อกับหน่วยราชการ

(4) รัฐบาลกับรัฐบาลหรือจีทูจี (G-to-G = Government to
Government) คือ
ประเภทที่หน่วยงานรัฐบาลหน่วยงานใดหน่วยงานหนึ่งติดต่อกับหน่วยงานรัฐบาลอีกหน่วยงานหนึ่ง

(5) ผู้บริโภคกับผู้บริโภคหรือซีทูซี (C-to-C =
Consumer-to-Consumer) คือ
ประเภทที่ผู้บริโภคประกาศขายสินค้าแล้วผู้บริโภคอีกรายหนึ่งก็ซื้อไป
เช่นที่อีเบย์ดอทคอม(Ebay.com) เป็นต้น
ซึ่งผู้บริโภคสามารถจ่ายเงินให้กันทางบัตรเครดิตได้

อีคอมเมิร์ซ
3 ประเภท ถ้าจะแบ่งอีคอมเมิร์ซเป็น 3 ประเภทก็อาจจะแบ่งได้
ดังต่อไปนี้
้

(1)อีคอมเมิร์ซระหว่างผู้บริโภคกับธุรกิจ หรือ บีทูซี
(B-to-C = Business-to-Consumer)
ซึ่งอาจจะมีตัวอย่างดังต่อไปนี้

-
การติดต่อสื่อสารระหว่างผู้บริโภคกับธุรกิจโดยใช้ไปรษณีย์อิเล็กทรอนิกส์
วิดีโอคอนเฟอเรนซ์ กลุ่มสนทนา  กระดานข่าว
เป็นต้น
-
การจัดการด้านการเงิน
ช่วยให้ผู้บริโภคสามารถจัดการเรื่องการเงินส่วนตัว เช่น
ฝาก-ถอน เงินกับธนาคาร
ซื้อขายหุ้นกับผู้ค้าหุ้น  เช่น  อีเทรด (http://www.etrade.com/)
เป็นต้น
-
ซื้อขายสินค้าและข้อมูล
ช่วยให้ผู้บริโภคสามารถซื้อขายสินค้าและข้อมูลผ่านอินเตอร์เนตได้โดยสะดวก

(2)อีคอมเมิร์ซภายในองค์กรหรือแบบอินทราออร์ก (Intra-Org
E-commerce) คือ
การใช้อีคอมเมิร์ซในการช่วยให้บริษัทหรือองค์ใดองค์กรหนึ่งสามารถปรับปรุงการทำงานภายในและให้บริการลูกค้าได้ดีขึ้น
ดังตัวอย่างต่อไปนี้
-
การติดต่อสื่อสารภายในองค์กรจะสะดวกรวดเร็วจะได้ผลดีขึ้น
โดยใช้ไปรษณีย์อิเล็กทรอนิกส์  วีดีโอคอนเฟอเรนซ์
และป้ายประกาศ เป็นต้น
-
การจัดพิมพ์เอกสารทางอิเล็กทรอนิกส์ หรืออีพับลิซซิง
(Electronic Publishing) ช่วยให้บริษัทสามารถออกแบบเอกสาร
จัดพิมพ์เอกสาร และแจกจ่ายเอกสารได้สะดวกรวดเร็ว
และใช้ค่าใช้จ่ายน้อย ไม่ว่าจะเป็นคู่มือข้อกำหนดสินค้า
(Product Specifications) รายงานการประชุม เป็นต้น
ทั้งนี้โดยผ่านเว็บ
-
การปรับปรุงประสิทธิภาพพนักงานขาย
การใช้อีคอมเมิร์ซแบบนี้ช่วยปรับปรุงการสื่อสารระหว่างฝ่ายผลิตกับฝ่ายขาย
และระหว่างฝ่ายขายกับลูกค้า ทำให้ได้ประสิทธิภาพดีขึ้น

(3)อีคอมเมิร์ซระหว่างองค์กรหรือแบบอินเตอร์ออร์ก
(Inter-Org E-commerce)
ซึ่งก็คือแบบเดียวกับแบบที่เรียกว่าบีทูบี (Business to
Business) ทั้งนี้โดยมีตัวอย่างต่อไปนี้

- การจัดซื้อ
ช่วยให้จัดซื้อได้ดีขึ้น ทั้งด้านราคา
และระยะเวลาการส่งของ
-
การจัดการสินค้าคงคลัง
-
การจัดส่งสินค้า
-
การจัดการช่องทางขายสินค้า
-
การจัดการด้านการเงิน

อีคอมเมิร์ซ
6 ส่วน   ถ้าจะแบ่งอีคอมเมิร์ซเป็น 6
ส่วนก็แบ่งได้ดังต่อไปนี้

(1)การขายปลีกทางอิเล็กทรอนิกส์หรืออีเทลลิ่ง (E-tailing=
Electronic Retailing) หรือร้านค้าเสมือนจริง (Virtual
Storefront) ยอดขายปลีกอิเล็กทรอนิกส์ในอเมริกาใน ค.ศ.
1999
มีมูลค่าเป็นหมื่นล้านบาท

(2)การวิจัยตลาดทางอิเล็กทรอนิกส์หรือมาร์เก็ตอีรีเซิร์ช
(Market E-research)
คือการใช้อินเตอร์เนตในการวิจัยตลาดแบบเดียวกับที่สำนักวิจัยเอแบค-เคเอสซีอินเตอร์เนตทำอยู่
จากการใช้อินเตอร์เนตนี้
บริษัทห้างร้านสามารถเก็บข้อมูลเกี่ยวกับลูกค้าปัจจุบัน
และผู้ที่อาจจะเป็นลูกค้าในอนาคต
ทั้งจากการลงทะเบียนเข้าใช้เว็บ
จากแบบสอบถามและจากการสั่งซื้อสินค้าของลูกค้า
การวิจัยตลาด
อินเตอร์เนตก็ถือว่าเป็นส่วนหนึ่งของอีคอมเมิร์ซ

(3)อินเตอร์เนตอีดีไอ
หรือการส่งเอกสารตามมาตรฐานอีดีไอโดยใช้อินเตอร์เนต
ซึ่งทำให้ค่าใช้จ่ายต่ำลงก็ถือว่าเป็นอีคอมเมิร์ซประเภทหนึ่ง

(4)โทรสารและโทรศัพท์อินเตอร์เนต
การใช้โทรสารและโทรศัพท์ทางไกลผ่านอินเตอร์เนตหรือ
วีโอไอพี (VoIP= Voice over IP)
นั้นมีราคาต่ำกว่าการใช้โทรสารและโทรศัพท์ธรรมดา
และอาจจะใช้เป็นส่วนหนึ่งของอีคอมเมิร์ซ

(6)
การซื้อขายระหว่างบริษัทกับบริษัท บริษัทต่างๆ
จำนวนมากในปัจจุบันติดต่อซื้อขายสินค้ากันโดยผ่านเว็บในอินเตอร์เนต
ซึ่งก็ถือว่าเป็นส่วนหนึ่งของอีคอมเมิร์ซ

(7) ระบบความปลอดภัยในอีคอมเมิร์ซ
ถือว่าเป็นส่วนสำคัญของอีคอมเมิร์ซ
ทั้งนี้ในปัจจุบันมีการใช้วิธีต่างๆ เช่น เอสเอสแอล (SSL=
Secure Socket Layer) เซ็ต (SET = Secure Electronic
Transaction) อาร์เอสเอ  (RSA = Rivest, Shamir and
Adleman) ดีอีเอส (DES= Data Encryptioon Standard)
และดีอีเอสสามชั้น (Triple DES) เป็นต้น

อีคอมเมิร์ซ 2 ประเภทสินค้า
ถ้าจะแบ่งอีคอมเมิร์ซตามประเภทสินค้าก็แบ่งได้เป็น 2
ประเภทคือ

(1)สินค้าดิจิตอล เช่น
ซอฟท์แวร์ เพลง วิดีโอ หนังสือ ดิจิตอล เป็นต้น
ซึ่งสามารถส่งสินค้าได้โดยผ่านอินเตอร์เนต

(2)สินค้าที่ไม่ใช่ดิจิตอล เช่น  สินค้าหัตถกรรม
สินค้าศิลปชีพ เสื้อผ้า เครื่องนุ่งห่ม เครื่องหนัง
เครื่องประดับ เครื่องจักรอุปกรณ์ เป็นต้น
ซึ่งต้องส่งสินค้าทางพัสดุภัณฑ์
ผ่านไปรษณีย์หรือบริษัทรับส่งพัสดุภัณฑ์

แนวคิดของอีคอมเมิร์ซ
จะประกอบไปด้วยองค์ประกอบ 3 ส่วนหลักๆ
คือ

(1) Customer
Relationship Management (CRM)
การบริหารความสัมพันธ์ของลูกค้าเพราะลูกค้าคือส่วนสำคัญที่สุดและเป็นส่วนที่เป็นพื้นฐานในการดำเนินธุรกิจ
บริษัทไม่สามารถที่จะพัฒนาได้ถ้าขาดความเชื่อมั่นจากลูกค้า
เพราะฉะนั้นการปรับปรุงการโต้ตอบระหว่างลูกค้ากับกระบวนการต่างๆ
ของธุรกิจ
ที่เป็นกระบวนการย่อยซึ่งจะส่งผลต่อลูกค้าโดยรวม

(2) Supply Chain Management (SCM)
เป็นแนวคิดการผสานกลไกทางธุรกิจทั้งหมด
ตั้งแต่การนำวัตถุดิบเข้าสู่กระบวนการผลิต
จนกระทั่งส่งสินค้าถึงมือลูกค้า
ช่วยให้บริษัทสร้างระบบการไหลเวียนของข้อมูลข่าวสาร สินค้า
และการบริการ ให้มีความต่อเนื่องและมีประสิทธิภาพ
นอกจากนี้ยังเป็นการช่วยระบบงานภายในและภายนอกบริษัท

(3) Enterprise Resource Planning (ERP)
เป็นการวางแผนบริหารทรัพยากรภายในองค์กร
โดยการมุ่งเน้นที่จะปรับปรุงระบบการดำเนินงานและการพัฒนาบุคลากรขององค์กร
เพื่อให้องค์กรมีขีดความสามารถในการแข่งขัน
ซึ่งเป็นการผสานกลยุทธ์ทางธุรกิจ เทคโนโลยี
และบุคลากรเข้าด้วยกัน
เพื่อให้เกิดประสิทธิภาพและประสิทธิผลในการดำเนินงาน

ข้อมูลจาก
http://www.atii.th.org/

วิชาการ.คอม | MThai | Pixiart Top Sites | Songtoday.com

เว็บสำเร็จรูป อีคอมเมิร์ซ
มีเว็บไซต์ขายสินค้าได้ง่าย ๆ
โดยไม่ต้องมีความรู้เรื่องการทำเว็บ
แต่พร้อมด้วยคุณสมบัติต่าง ๆ อย่างครบถ้วน
พร้อมโปรโมทเว็บเว็บให้คุณฟรี !!!
We Easy Web
Solution
เว็บไซต์สำเร็จรูป ที่สมบูรณ์แบบ
ง่ายต่อการใช้งาน เหมือนคุณใช้งาน โปรแกรม
Word

ผู้ให้การสนับสนุนบีคอม

หน้าแรก
ติดต่อเว็บมาสเตอร์
ติดต่อโฆษณา เกี่ยวกับบีคอมและลิขสิทธิ์ Site Map
Submit your website เว็บไซต์มาใหม่